**Վինչենցո Յակվինտա** (իտալ.՝ Vincenzo Iaquinta, նոյեմբերի 21, 1979(1979-11-21), Կրոտոնե, Կալաբրիա, Իտալիա),իտալացի ֆուտբոլիստ, հարձակվող, հանդես է եկել Իտալիայի հավաքականում, որի կազմում հաղթել է 2006 թվականի աշխարհի առաջնությունում։

Կարիերա
-------

### Վաղ տարիներ

Յակվինտան ծնվել է Կրոտոնե Կուտրո արվարձանում։ Նրա ընտանիքը, ինչպես շատ այլ կալաբրացիներ 1980-ական թվականներին, ավելի լավ կյանք փնտրելու համար տեղափոխվեց Հյուսիսային Իտալիա՝ Էմիլիա Ռոմանիա նահանգ։ Յակվինտան եղբոր հետ խաղացել է D Սերիայի «Ռեջոլո» ակումբում՝ 1996-1997 մրցաշրջանում նրա կազմում անցկացնելով 33 հանդիպում և դառնալով 6 գոլի հեղինակ։ 1998 թվականի սկզբին Յակվինտայի խաղը գրավեց ավելի լուրջ ակումբների ուշադրությունը, և նա տեղափոխվեց Սերիա В-ի «Պադովա» ակումբ։ Ակումբին միացել է 1998 թվականի հունվարին, սակայն 6 ամիս անց վաճառվել է Սերիա С «Կաստել դի Սանգրոյի» ակումբին, որտեղ խաղացել է 1998-2000 թվականներին։ Այդ ընթացքում դարձել է ակումբի առանցքային խաղացող, նրա կազմում անցկացրել է 52 հանդիպում և դարձել 8 գոլի հեղինակ։ 2000 թվականի ամռանը տեղափոխվել է A Սերիայի «Ուդինեզե» ակումբ։

### «Ուդինեզե»

Առաջին երկու մրցաշրջանները հիմնական խաղացող չեն եղել և հիմնականում փոխարինման են դուրս եկել։ Այս ընթացքում մասնակցել է 42 հանդիպման և դարձել 5 գոլի հեղինակ։ Երրորդ մրցաշրջանում Յակվինտան արդեն դարձել է «Ուդինեզեի» լիիրավ խաղացող՝ անցկացնելով 28 հանդիպում, դառնալով 8 գոլի հեղինակ և այդպիսով օգնելով իր ակումբին հայտնվել եվրոգավաթներում։

2003/04 մրցաշրջանում ակումբի կազմում անցկացրել է 32 հանդիպում և դարձել 11 գոլի հեղինակ։ Հաջորդ մրցաշրջանն էլ ավելի հաջող էր՝ 39 խաղում 15 գոլով։ «Ուդինեզեում» իր 6-րդ մրցաշրջանում Յակվինտան անցկացրած 34 խաղում խփել է 17 գոլ, այդ թվում ձևակերպել է իր միակ հեթ-տրիկը Չեմպիոնների լիգայի խմբային փուլում։ Այս մրցաշրջանի ընթացքում Յակվինտան կոնֆլիկտ է ունեցել ակումբի ղեկավարության հետ, որը հրաժարվել է նոր պայմանագիր կնքել ֆուտբոլիստի համար շահավետ պայմաններով։ Ի վերջո, կողմերը համաձայնության եկան, և ստորագրվեց նոր եռամյա պայմանագիր։ 2006/07 մրցաշրջանում Յակվինտան 30 անգամ դուրս է եկել խաղադաշտ և խփել 14 գնդակ։ Յակվինտայի կողմից Անտոնիո Դի Նատալեի հետ կազմավորված կապոցը ահռելի զենք էր և ակումբի հիմնական հարվածային ուժը։

Երկար ժամանակ հաջող ելույթից հետո Յակվինտայի նկատմամբ հետաքրքրություն է առաջացել Իտալիայի ֆուտբոլի գրանդների մոտ։ Առավել մեծ հետաքրքրություն է ցուցաբերել «Յուվենտուսը», որն էլ արդյունքում գնել է հարձակվողին։

### «Յուվենտուս»

2007 թվականի հունիսի 19-ին Յակվինտան 5 տարվա պայմանագիր կնքեց «Յուվենտուսի» հետ, ով հարձակվողի տրանսֆերի համար վճարել է 11,3 միլիոն եվրո։ 2007/08 մրցաշրջանում Յակվինտան հաճախ էր մնում պահեստայինների նստարանին՝ առանցքում տեղ զբաղեցնելու համար պարտվելով թուրինյան ակումբի մյուս երկու հարձակվողներ Դավիդ Տրեզեգեին և Ալեսանդրո Դել Պիեռոյին, որոնք մրցաշրջանի ընթացքում երկուսի համար 41 գոլ են խփել։ Իսկ Յակվինտան 29 խաղում մրցակիցների դարպասը գրավել է ընդամենը 9 անգամ։ 2008/09 մրցաշրջանը նորից սկսեց պահեստայինների նստարանին, սակայն երբ հերթով վնասվածքներով դուրս մնացին Տրեզեգեն և Ամաուրին, Յակվինտան փոխարինեց նրանց։ Մրցաշրջանի ընթացքում անցկացրած 38 խաղերում նա խփել է 16 գոլ, այդ թվում՝ «Յուվենտուսի» հոբելյանական 600-րդ գոլը եվրոգավաթների պատմության մեջ։

Կլաուդիո Ռանիերիի հեռացումից և Չիրո Ֆերարայի գլխավոր մարզչի պաշտոնում նշանակվելուց հետո Յակվինտան 2009/10 մրցաշրջանը սկսեց որպես «Յուվենտուսի» հիմնական հարձակվող և նա էր մինչև այն պահը, երբ հոկտեմբերին վնասվածք ստացավ և կես տարի դուրս մնաց։ Խաղադաշտ է վերադարձել 2010 թվականի մարտին։

Կարիերան հավաքականում
---------------------

Յակվինտան 2006 թվականի աշխարհի առաջնության հաղթող հավաքականի անդամ էր։ Երկրորդ գնդակն է խփել Գանայի հավաքականի դարպասն իտալացիների առաջին խաղում։ Նա մասնակցել է Իտալիայի մրցաշարի յոթ խաղերից հինգին, ներառյալ կիսաեզրափակիչը և եզրափակիչը։ Եվրո 2008 Յակվինտան բաց է թողել վնասվածքի պատճառով։

ՀԱՀ-ում կայացած աշխարհի առաջնությունում Յակվինտան եղել է հիմնական խաղացող, անցկացրել է բոլոր երեք հանդիպումներն ու դարձել մեկ գոլի հեղինակ՝ 11 մետրանոցից գրավելով Նոր Զելանդիայի հավաքականի դարպասը։

Բարձրահասակ, ֆիզիկապես ուժեղ հարձակվող։ Ուներ լավ բեմադրված, ուժեղ հարված։ Կարող էր խաղալ վինգերի դիրքում։

Քրեական հետապնդում
------------------

2015 թվականի դեկտեմբերին Յակվինտեին մեղադրանք է առաջադրվել հրազեն պահելու և կալաբրիական նդրանգետա մաֆիայի հետ կապ ունենալու համար։ 2018 թվականի հոկտեմբերի 31-ին նա դատապարտվել է 2 տարվա ազատազրկման՝ ապօրինի զենք պահելու համար. մաֆիային օգնելու մեղադրանքները հանվել են։ Ֆուտբոլիստի հայրը՝ Ջուզեպե Յակվիտան, ձերբակալվել է 19 տարի ազատազրկմամաբ։

Ելույթների վիճակագրություն
--------------------------

**Ակումբային կարիերա**| Ակումբ | Մրցաշրջան | Լիգա | Գավաթներ | Եվրոգավաթներ | Այլ | Ընդամենը |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Իտալիա **Ռեջոլո** | 1996-1997 | 14 | 1 | - | - | - | - | - | - | 14 | 1 |
| 1997-փետրվար 1998 | 19 | 5 | - | - | - | - | - | - | 19 | 5 |
| Ընդամենը | 33 | 6 |  — |  — |  — |  — |  — |  — | 33 | 6 |
| Իտալիա **Պադովա** | փետրվար-հունիս 1998 | 13 | 3 | - | - | - | - | - | - | 13 | 3 |
| Ընդամենը | 13 | 3 |  — |  — |  — |  — |  — |  — | 13 | 3 |
| Իտալիա **Կաստել դի Սանգրո** | 1998-1999 | 25 | 3 | 3 | 0 | - | - | - | - | 28 | 3 |
| 1999-2000 | 27 | 5 | - | - | - | - | - | - | 27 | 5 |
| Ընդամենը | 52 | 8 | 3 | 0 |  — |  — |  — |  — | 55 | 8 |
| Իտալիա **Ուդինեզե** | 2000-2001 | 14 | 2 | 2 | 0 | - | - | - | - | 16 | 2 |
| 2001-2002 | 22 | 2 | 4 | 1 | - | - | - | - | 26 | 3 |
| 2002-2003 | 26 | 7 | 2 | 1 | - | - | - | - | 28 | 8 |
| 2003-2004 | 29 | 11 | 2 | 0 | 1 | 0 | - | - | 32 | 11 |
| 2004-2005 | 31 | 13 | 6 | 2 | 2 | 0 | - | - | 39 | 15 |
| 2005-2006 | 24 | 9 | 1 | 1 | 9 | 7 | - | - | 34 | 17 |
| 2006-2007 | 30 | 14 | - | - | - | - | - | - | 30 | 14 |
| Ընդամենը | 176 | 58 | 17 | 5 | 12 | 7 |  — |  — | 205 | 70 |
| Իտալիա **Յուվենտուս** | 2007-2008 | 24 | 8 | 5 | 4 | - | - | - | - | 29 | 12 |
| 2008-2009 | 28 | 12 | 3 | 0 | 7 | 3 | - | - | 38 | 15 |
| 2009-2010 | 15 | 6 | - | - | 3 | 1 | - | - | 18 | 7 |
| 2010-2011 | 19 | 4 | 1 | - | 3 | 2 | - | - | 23 | 6 |
| Ընդամենը | 86 | 30 | 9 | 4 | 13 | 6 |  — |  — | 108 | 40 |
| Ընդամենը կարիերայի ընթացքում | 360 | 104 | 29 | 9 | 25 | 13 |  — |  — | 414 | 127 |

*(սրբագրված է 2011 թվականի մայիսի 31-ի դրությամբ)*

Ձեռքբերումներ
-------------

### Ակումբային

Իտալիա **Յուվենտուս**

* Իտալիայի չեմպիոն՝ 2012/13
* **Ընդհանուր 1 գավաթ**

### Միջազգային

Իտալիա **Իտալիայի հավաքական**

* Աշխարհի չեմպիոն՝ 2006

### Անհատական

* Իտալիայի ֆուտբոլի գավաթ։ Լավագույն ռմբարկու՝ 2007-2008 թվականներ

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. ↑
4. ↑  Яквинта перейдет в «Ювентус»(չաշխատող հղում)
5. ↑  Липпи хвалит «Юве» за покупку Яквинты.
6. ↑  Марчелло Липпи о Буффоне, Трезеге и Яквинте.
7. ↑  "Винченцо Яквинта: «Липпи попросил меня играть на фланге»". Արխիվացված է the original 2016 թ․ մարտի 4-ին. Retrieved 2010 թ․ օգոստոսի 23.
8. ↑  Экс-форвард «Ювентуса» Яквинта приговорен к двум годам тюрьмы за незаконное хранение оружия
9. ↑  Кубок Италии, Кубок Италии по футболу Серии С
10. ↑  Лига чемпионов УЕФА, Кубок УЕФА, Лига Европы

Արտաքին հղումներ
----------------

* Профиль футболиста на Sports.ru(Ստուգված է 10 հունվարի 2012)
* Պրոֆիլը *transfermarkt.com* կայքում(անգլ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AIC · BDFA · eu-football.info (խաղացող) · FootballDatabase.eu · L’Équipe · National Football Teams.com · Soccerway · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 226482 |

 |